CELEX: 32019R1889
Language: hu
Date: 2019-11-11 00:00:00
Title: A Tanács (EU) 2019/1889 rendelete (2019. november 11.) a venezuelai helyzetre tekintettel hozott korlátozó intézkedésekről szóló(EU) 2017/2063 rendelet módosításáról

12.11.2019   
               
               
                  HU
               
               
                  Az Európai Unió Hivatalos Lapja
               
               
                  L 291/1
               
            
         A TANÁCS (EU) 2019/1889 RENDELETE
         (2019. november 11.)
         a venezuelai helyzetre tekintettel hozott korlátozó intézkedésekről szóló(EU) 2017/2063 rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (KKBP) 2017/2074 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     Az (EU) 2017/2063 tanácsi rendelet (2) végrehajt több, a (KKBP) 2017/2074 határozatban előírt korlátozó intézkedést.
                  
               
                     (2)
                  
                  
                     A Tanács 2019. november 11-én elfogadta a (KKBP) 2019/1893 határozatot (3), amely a személyes adatok Tanács és a főképviselő általi kezeléséről szóló cikk bevezetésével módosította a (KKBP) 2017/2074 határozatot.
                  
               
                     (3)
                  
                  
                     Az (EU) 2017/2063 rendelet végrehajtása és az Unión belüli lehető legnagyobb mértékű jogbiztonság biztosítása érdekében közzé kell tenni azon természetes és jogi személyek, szervezetek és szervek nevét és más lényeges adatait, akik vagy amelyek pénzeszközeit és gazdasági erőforrásait az említett rendelettel összhangban befagyasztják. A személyes adatok kezelése során meg kell felelni az (EU) 2016/679 (4) és az (EU) 2018/1725 európai parlamenti és tanácsi rendeletnek (5).
                  
               
                     (4)
                  
                  
                     Az (EU) 2017/2063 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/2063 rendelet a következő cikkel egészül ki:
            „18a. cikk
            
            
                        (1)
                     
                     
                        A Tanács, a Bizottság és az Unió külügyi és biztonságpolitikai főképviselője (a továbbiakban: a főképviselő) az e rendelet alapján ráruházott feladatainak elvégzése során személyes adatokat kezelhet. E feladatok magukban foglalják a következőket:
                        
                                    a)
                                 
                                 
                                    a Tanács esetében: a IV. és az V. melléklet módosításainak kidolgozása és elfogadása;
                                 
                              
                                    b)
                                 
                                 
                                    a főképviselő esetében: a IV. és az V. melléklet módosításainak kidolgozása;
                                 
                              
                                    c)
                                 
                                 
                                    a Bizottság esetében:
                                    
                                                i.
                                             
                                             
                                                a IV. és az V. melléklet tartalmának belefoglalása az Unió pénzügyi szankciói által sújtott személyeket, csoportokat és szervezeteket felsoroló elektronikus, egységes szerkezetbe foglalt jegyzékbe és a szankciókat feltüntető interaktív térképbe (a jegyzék és a térkép nyilvánosan elérhető);
                                             
                                          
                                                ii.
                                             
                                             
                                                az e rendelet szerint meghozott intézkedések hatásával kapcsolatos információk – például a befagyasztott pénzeszközök értéke és az illetékes hatóságok által megadott engedélyekre vonatkozó információk – kezelése.
                                             
                                          
                              
                  
                        (2)
                     
                     
                        A Tanács, a Bizottság és a főképviselő, adott esetben, kizárólag az e rendelet IV. és V. mellékletének kidolgozásához szükséges mértékig kezelheti a jegyzékbe vett természetes személyek által elkövetett bűncselekményekre, valamint az ilyen személyekre vonatkozó büntetőjogi felelősséget megállapító ítéletekre, illetve biztonsági intézkedésekre vonatkozó adatokat.
                     
                  
                        (3)
                     
                     
                        Annak érdekében, hogy az érintett természetes személyek gyakorolhassák az (EU) 2018/1725 rendelet szerinti jogaikat, e rendelet alkalmazásában az (EU) 2018/1725 európai parlamenti és tanácsi rendelet (*1) 3. cikkének 8. pontja szerint kijelölt „adatkezelő” a Tanács, az e rendelet III. mellékletében felsorolt bizottsági szolgálat és a főképviselő.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 11-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  HL L 295., 2017.11.14., 60. o.
         
         
            (2)  A Tanács (EU) 2017/2063 rendelete (2017. november 13.) a venezuelai helyzetre tekintettel hozott korlátozó intézkedésekről (HL L 295., 2017.11.14., 21. o.).
         
            (3)  A Tanács (KKPB) 2019/1893 határozata (2019. november 11.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról (lásd e Hivatalos Lap 42. oldalát).
         
            (4)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
         
            (5)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).